ՀԻՄՆԱՎՈՐՈՒՄ
[bookmark: _Hlk236408796]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՔԱՂԱՔԱՇԻՆՈՒԹՅԱՆ ԿՈՄԻՏԵԻՆ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk183100447]    «Հայաստանի Հանրապետության 2026 թվականի պետական բյուջեի մասին» օրենքում փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Քաղաքաշինության կոմիտեին թույլտվություն տալու  մասին» ՀՀ Կառավարության որոշման նախագծի (այսուհետ` Նախագիծ) ընդունումը պայմանավորված է 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման հավելվածի «Առողջապահության նախարարություն» բաժնի միջոցառումների 28-րդ կետի կատարմամբ: 
Նախագծով նախատեսվում է կատարել 10,344.0 հազ. դրամի վերաբաշխում ՀՀ առողջապահության նախարարության 1126․ «Առողջապահության ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի 31003. «Առողջապահական կազմակերպությունների կառուցում, վերակառուցում» միջոցառման մեջ, մասնավորապես․ 
ՀՀ Արարատի մարզի «Արտաշատի բժշկական կենտրոն» ՓԲԸ-ի պոլիկլինիկայի մասնաշենքի վերակառուցման աշխատանքների համար հատկացնել  1,344.0 հազ. դրամ հետևյալ բաշխվածությամբ՝
- որակի տեխնիկական հսկողության խորհրդատվական ծառայության մատուցման համար՝ 1 090 200 ՀՀ դրամ գումար,
- հեղինակային հսկողության ծառայության մատուցման համար՝ 253 800 ՀՀ դրամ գումար:
Նվազեցումները նախատեսվում է իրականացնել ՀՀ ԱՆ Եղվարդի «Նաիրիի բժշկական կենտրոն» ՓԲԸ շինարարության համար հատկացված միջոցներից՝ 1,344.0 հազար դրամ։ 
[bookmark: _GoBack]ՀՀ կառավարության 2026 թվականի հունիսի 25-ի N 930-Ն որոշման 2-րդ կետի համաձայն՝ ՀՀ Արարատի մարզի «Արտաշատի բժշկական կենտրոն» ՓԲԸ-ի պոլիկլինիկայի մասնաշենքի վերակառուցման աշխատանքների կատարման պետական գնման N ՀՀՔԿ-ԲՄԱՇՁԲ-23/6 պայմանագրով նախատեսված ծառայությունների ծավալն ավելացվել է, հաշվի առնելով վերոգրյալը անհրաժեշտություն է առաջացել նաև  2024 թվականի դեկտեմբերի 26-ին «ԱՐՄՍՏՐՈՅ» ՍՊԸ-ի հետ կնքված ՀՀ Արարատի մարզի «Արտաշատի բժշկական կենտրոն» ՓԲԸ-ի պոլիկլինիկայի մասնաշենքի վերակառուցման աշխատանքների կատարման որակի տեխնիկական հսկողության խորհրդատվական ծառայության մատուցման պետական գնման N ՀՀՔԿ-ՀՄԱԽԾՁԲ-24/11 պայմանագրով նախատեսված ծառայությունների ծավալն ավելացնել պայմանագրի գնի մինչև 23,0 տոկոսի չափով:
· ՀՀ քաղաքաշինության կոմիտեի պատվիրատվությամբ իրականացվող «Արթիկի բժշկական կենտրոն» ՓԲԸ-ի շինարարական աշխատանքների կատարման տեխնիկական բնութագրում նախատեսված չեն եղել դիակի պահպանման, համակարգչային տոմոգրաֆիայի (ԿՏ) և դիալիզի ծառայության տեխնիկական սենքերը, որոնք նախատեսվում է նկուղային հարկում, ինչպես նաև այնտեղ տեղափոխել առաջին հարկում նախատեսված ճառագայթային բաժանմունքը (ռենտգեն և այլն) և դեղերի որոշ պահեստներ՝ միաժամանակ ապահովելով նկուղային հարկից անմիջական ելք դեպի դուրս։ Ճարտարապետական, կոնստրուկտիվ, ներքին և արտաքին ինժեներական ցանցերի նախագծանախահաշվային փաստաթղթերում վերոնշյալ փոփոխությունները («էսքիզային նախագիծը» համաձայնեցվել է ՀՀ առողջապահության նախարարության հետ) «Էմ Ջի Դիզայն» սահմանափակ պատասխանատվությամբ ընկերությունը պատրաստ է իրականացնել 4,500․0 հազար դրամ արժեքով, հաշվի առնելով այն, որ նախագծանախահաշվային փաստաթղթերը մշակվել են  «Էմ Ջի Դիզայն» ՍՊԸ-ի կողմից, ուստի առաջարկվում է գնումն իրականացնել ՄԱ գնման ընթացակարգով։ Նախատեսվում է նվազեցումը կատարել «Արթիկի բժշկական կենտրոն» ՓԲԸ-ի շինարարության գումարից:
· ՀՀ քաղաքաշինության կոմիտեի և «Հայնախագիծ» բաց բաժնետիրական ընկերության միջև «Գնումների մասին» ՀՀ օրենքի 15-րդ հոդվածի 6-րդ կետի համաձայն կնքվել է ՀՀ Լոռու մարզի Տաշիրի բժշկական կենտրոնի տարածքում ցամաքուրդի նախագծանախահաշվային փաստաթղթերի մշակման խորհրդատվական ծառայության մատուցման պետական գնման NՀՀՔԿ-ՀՄԱԽԾՁԲ-26/1 պայմանագիրը՝ 4,500.0 հազար դրամ, վերջինս կհամարվի լուծված, եթե կնքման օրվան հաջորդող վեց ամսվա ընթացքում ֆինանսական միջոցներ չնախատեսվեն: Նախատեսվում է նվազեցումը կատարել «Տաշիրի բժշկական կենտրոն» ՓԲԸ-ի շինարարության գումարից: 
2. Ակնկալվող արդյունքը․ 
ՀՀ Կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման «Առողջապահության նախարարություն» բաժնի միջոցառումների ժամանակին և պատշաճ կատարում: 
3. Իրավական ակտի նախագիծը մշակող պատասխանատու մարմինը.    Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
		Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի մասով ավելացում կամ նվազեցում չի նախատեսվում:
5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
[bookmark: _Hlk192689337]		Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտերն են` «Հայաստանի Հանրապետության 2026 թվականի պետական բյուջեի մասին» օրենքը և «Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշումը: 
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Ներկայացված նախագիծը բխում է ՀՀ կառավարության  2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021-2026թթ ծրագրի, «4.5 Առողջապահություն» մասի դրույթներից, մասնավորապես առողջապահական կազմակերպությունների շենքային պայմանների բարելավում:  
